**ROMANIA**

**JUDEȚUL CLUJ**

**CONSILIUL JUDEȚEAN**

**P R E Ș E D I N T E**

**DISPOZITȚIA NR. 666**

**din 30 iulie 2020**

**privind aprobarea măsurilor necesare închirierii prin licitație publică a imobilului** **situat în Municipiul Cluj- Napoca, str. Fagului, nr. 17, compus din: Clădire având destinația de birou, în suprafață totală de 12 mp, Clădire, având destinația de depozit materiale, în suprafață totală de 87 mp, aflate in domeniul privat al Județului Cluj si în administrarea Consiliului Județean Cluj**

Președintele Consiliului Județean Cluj

Având în vedere:

* Referatul nr.25565/27.07.2020 al Direcției Administrarea Domeniului Public si Privat/Biroul Administrare Patrimoniu privind necesitatea aprobării măsurilor necesare închirierii prin licitație publică a imobilului situat în Municipiul Cluj- Napoca, str. Fagului, nr. 17, compus din: Clădire având destinația de birou, în suprafață totală de 12 mp, Clădire, având destinația de depozit materiale, în suprafață totală de 87 mp aflat in domeniul privat al Județului Cluj si în administrarea Consiliului Județean Cluj,

În conformitate cu prevederile:

* art. 332- 348, art. 362 din Ordonanța de Urgență a Guvernului nr. 57/2019 privind codul administrativ, cu modificările si completările ulterioare
* art. 1777-1823 din Legea privind Codul Civil nr. 287/2009, republicată, cu modificările si completările ulterioare,
* art. 190 al.(4) din Ordonanța de Urgență a Guvernului nr. 57/2019 privind codul administrativ, cu modificările si completările ulterioare
* Hotărârii Consiliului Județean Cluj nr. 209/2019 privind aprobarea Procedurii de închiriere a bunurilor imobile din domeniul public si privat al Județului Cluj, aflate în administrarea Consiliului Judetean Cluj,
* Hotărârii Consiliului Județean Cluj nr. 649/2020 privind constituirea Comisiei de evaluare a ofertelor pentru închirierea bunurilor imobile din domeniul public și privat al Județului Cluj aflate în administrarea Consiliului Județean Cluj,

În temeiul competențelor stabilite prin art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**D I S P U N E:**

**Art.1** Se aprobă documentația de atribuire privind închirierea prin licitație publică a imobilului situat în Municipiul Cluj- Napoca, str. Fagului, nr. 17, compus din: Clădire având destinația de birou, în suprafață totală de 12 mp, Clădire, având destinația de depozit materiale, în suprafață totală de 87 mp, aflat in domeniul privat al Județului Cluj si în administrarea Consiliului Județean Cluj, cuprinsă in **anexa**  care face parte integrantă din prezenta dispoziție.

 **Art.2.** Cu punerea în aplicare si ducerea la îndeplinire a prevederilor prezentei dispoziții se încredințează membrii Comisiei de evaluare a ofertelor pentru închirierea bunurilor imobile din domeniul public și privat al Județului Cluj, aflate în administrarea Consiliului Județean Cluj, numită prin HCJ nr. 649/2020 privind constituirea Comisiei de evaluare a ofertelor pentru închirierea bunurilor imobile din domeniul public și privat al Județului Cluj aflate în administrarea Consiliului Județean Cluj, Direcția de Administrare a Domeniului Public si Privat al județului Cluj.

 **Art.3.** Prezenta dispoziție se comunică prin intermediul Secretarului general al județului în termenul prevăzut de lege, membrilor Comisiei de evaluare a ofertelor pentru închirierea bunurilor imobile din domeniul public și privat al Județului Cluj, aflate în administrarea Consiliului Județean Cluj, Direcției de Administrare a Domeniului Public si Privat al județului Cluj, precum si Prefectului Județului Cluj.

**PREȘEDINTE Contrasemneaza:**

 Alin Tișe **SECRETAR GENERAL AL JUDEȚULUI**

 Simona Gaci